গ্রামীন ব্যাংক ঋণকেই দারিদ্র্য বিমোচনের প্রধান উপাকরন বলে মনে করে। লেখক সংবাদিক ও বুদ্ধিজীবীদের একটা বিরাট অংশ ব্যাংকটির কার্যক্রমকে শোষন মূলক আখ্যায়িত করেছেন। ব্যাংকের তরফ থেকে এর সাধারন ঋণের সুদের হার Reclining Balance পদ্ধতিতে ২০% দাবী করা হলেও ঋণ ও অর্থ বিশেজ্ঞরা এই হার ৩৯ শতাংশ থেকে ৮৭ শতাংশ বলে জানিয়েছেন। দরিদ্র মানুষদের সংগঠিত করে ঋণ দিয়ে তার কিস্তি আদায়ের জন্য তাদের বাড়িঘর সহায় সম্পত্তি বিক্রি করতে বাধ্য করার ন্যায় হ্নদয় বিদারক ঘটনারও উল্লেখ করেছেন। জাহাঙ্গীরনগর বিশ্ববিদ্যালয়ের অর্থনীতি বিভাগের শিক্ষক আনিসুর রহমানের নেতৃত্বে পরিচালিত এক গবেষনায় প্রমানিত হয়েছে যে গ্রামীন ব্যাংকের সুদের হার ২০% থেকে ৪৪% পর্যন্ত বিস্তৃত। গ্রামীন ব্যাংক থেকে যারা ঋণ নেননি এবং যারা ঋণ নিয়েছেন তাদের উভয়ের আয়ের অবস্থা প্রায় একই রকম।